

Broj: 05-04-199-8/26
Datum: 22.09.2026 godine

- ODLUKA O PONIŠTENJU POSTUPKA JAVNE NABAVKE -

Na osnovu člana 69. stav 2. tačka a), člana 70. st. 1, 4. i 6. Zakona o javnim nabavkama BiH („Sl. glasnik BiH“, broj 39/14, 59/22,50/24),  u postupku javne nabavke radova  na izgradnji mosta na regionalnoj cesti R-467a, tzv. "Osica"  preko rijeke Osice na "Putu spasa "prema Muškoj Vodi, općina Kladanj, (st. 4+485), JU Direkcija regionalnih cesta TK donosi 


ODLUKU
o poništenju postupka javne nabavke radova  na izgradnji mosta na regionalnoj cesti R-467a, tzv. "Osica"  preko rijeke Osice na "Putu spasa "prema Muškoj Vodi, općina Kladanj, (st. 4+485)

Član 1.
Poništava se postupak javne nabavke radova  na izgradnji mosta na regionalnoj cesti R-467a, tzv. "Osica"  preko rijeke Osice na "Putu spasa "prema Muškoj Vodi, općina Kladanj, (st. 4+485), iz razloga što nije dostavljena nijedna ponuda u   određenom krajnjem roku; (član 69. stav 2. tačka a) Zakona o javnim nabavkama BiH). 

Član 2.
Za izvršenje ove odluke zadužuje se i ovlašćuje Finansijski savjetnik za ekonomsko-finansijske odnose.
Član 3
Ova odluka objavit će se na web-stranici www.judctk.ba , u skladu sa članom 70. stav 6. Zakona o javnim nabavkama.
Član 4.
 Ova odluka stupa na snagu danom donošenja.

O b r a z l o ž e nj e

Postupak javne nabavke pokrenut je Odlukom o pokretanju postupka javne nabavke broj: 05-047-199/26 od 24.08.2026. godine.
Javna nabavka je provedena putem otvorenog postupka.
Procijenjena vrijednost javne nabavke bez PDV-a je 418.060,40 KM. 
Broj obavještenja o nabavci sa portala javnih nabavki: 997-1-3-69-3-85/26 objavljeno 25.08.2026. godine, Službeni glasnik broj: 63/26 
Komisija za javnu nabavku imenovana je Rješenjem broj:05-04-199-3/26 od 14.09.2026. godine.
Komisija za javnu nabavku dostavila je dana 14.09.2026. godine Zapisnik sa otvaranja ponuda broj: 05-04-199-6/26 od 14.09.2026. godine.

U postupku po Zapisniku sa otvaranja ponuda je utvrđeno da nije dostavljena niti jedna ponuda u određenom roku.

Iz navedenih razloga, primjenom člana 69. stav 2. tačka a) Zakona o javnim nabavkama,  odlučeno je kao u članu 1. ove Odluke.

POUKA O PRAVNOM LIJEKU
Protiv ove odluke može se izjaviti žalba najkasnije u roku od 10 (deset) dana od dana prijema ove odluke.


                                                                                                                                                                                                                                                      DIREKTOR:
                                                                                                      _______________________
                                                                                                 Zijad Omerčić, dipl.pravnik


Dostaviti:   	
· Objaviti na web stranici ugovornog organa
· Evidencija 
· Arhiva

